Sabiex tosserva d-deforestazzjoni assoċjata mal-espansjoni tal-għelejjel kollha rilevanti għall-bijokarburanti mill-2008, il-metodoloġija applikata tuża approċċ ta’ mmudellar ġeospazjali li jikkombina mappa tad-deforestazzjoni minn Global Forest Watch (GFW) ma’ mapep tal-għelejjel u l-mergħat minn MapSPAM u EarthStat. Dan l-approċċ ikopri l-espansjoni tal-għelejjel tal-ikel u tal-għalf kollha rilevanti mill-2008 f’żoni b’kopertura ta’ qċaċet tas-siġar ogħla minn 10 %. Id-daqs tal-pixel wieħed kien ta’ madwar 100 ettaru fl-ekwatur. Il-firxa tat-torbiera ġiet definita bl-użu tal-istess mapep bħal [Miettinen et al. 2016]. Għal Sumatra u Kalimantan, [Miettinen et al. 2016] inkludew il-pit mill-atlasijiet tat-torbiera 1:700,000 ta’ Wetlands International [Wahyunto et al. 2003, Wahyunto et al. 2004].

Aktar minn 80 % tal-espansjoni globali tal-kannamieli seħħet fil-Brażil bejn l-2008 u l-2015. [Adami et al. 2012] irrapportaw li 0.6 % biss tal-espansjoni tal-kannamieli fiċ-Ċentru-Nofsinhar tal-Brażil marret fil-foresti bejn is-snin 2000 u 2009. Għalkemm ir-reġjun kien jirrappreżenta madwar 90 % tal-espansjoni dinjija tal-kannamiela f’dak il-perjodu ta’ żmien, kien hemm xi espansjoni f’reġjuni oħrajn tal-Brażil mhux koperti minn dan l-istudju. [Sparovek et al. 2008] qablu li fil-perjodu 1996-2006, l-espansjoni tal-kannamieli fiċ-Ċentru-Nofsinhar tal-Brażil kienet kważi kompletament fuq mergħat jew għelejjel oħrajn; madankollu, 27 % oħra tal-espansjoni seħħet f’żoni “periferali” madwar il-bijoma tal-Amażonja u fiha, fil-Grigal u fil-bijoma tal-Foresta tal-Atlantiku. F’dawk ir-reġjuni periferali, kien hemm korrelazzjoni bejn it-telf tal-foresti għal kull muniċipalità u l-espansjoni tal-kannamieli. Madankollu, fid-dokument ma tingħata ebda ċifra dwar is-sehem tal-espansjoni fil-foresti. Bħala riżultat, mil-letteratura ma tista’ tiġi derivata ebda kwantifikazzjoni adegwata tad-deforestazzjoni mill-kannamieli

Bl-użu ta’ teħid ta’ kampjuni ta’ pjantaġġuni taż-żejt tal-palm fid-data satellitarja, [Vijay et al. 2016] għamlu stima tal-frazzjoni tal-espansjoni taż-żejt tal-palm fil-foresti mill-1989 sal-2013, u rrapportaw ir-riżultati skont il-pajjiż. Meta wieħed jistabbilixxi dawk il-medji nazzjonali fir-rigward taż-żidiet fiż-żona maħsuda nazzjonali taż-żejt tal-palm mill-2008 sal-2016, jirriżulta li 45 % tal-espansjoni taż-żejt tal-palm kienet fuq art li kienet foresta fl-1989. Fattur ieħor li jżid il-kunfidenza f’dan ir-riżultat huwa l-fatt li r-riżultati tal-istudju għall-Indoneżja u għall-Malasja huma fil-limiti tas-sejbiet ta’ studji oħra li kienu ffokati fuq dawn ir-reġjuni. Id-data supplimentari ta’ [Henders et al. 2015] allokat għall-perjodu 2008-11 medja ta’ 0.43 Mha/sena tad-deforestazzjoni osservata għall-espansjoni taż-żejt tal-palm. Din tirrappreżenta wkoll 45 % taż-żieda stmata fiż-żona mħawla dinjija ta’ żejt tal-palm f’dak il-perjodu. Diversi studji analizzaw ukoll il-frazzjoni tal-espansjoni taż-żejt tal-palm fuq torbiera. It-tqegħid tal-aktar piż fuq ir-riżultati ta’ [Miettinen et al. 2012, 2016], li jista’ jitqies bħala l-aktar studju avvanzat f’dan il-qasam, u s-suppożizzjoni ta’ skular żero tat-torbiera għall-palm fil-bqija tad-dinja, jagħtu stima medja ponderata ta’ espansjoni ta’ 23 % taż-żejt tal-palm fuq il-pit għad-dinja kollha bejn l-2008 u l-2011.

Minħabba n-nuqqas ta’ studji li jipprovdu data riċenti fuq skala globali, id-data ġiet ikkompilata minn studji u minn bażi tad-data mill-Brażil, minn pajjiżi tal-Amerika Latina u mill-bqija tad-dinja. Għall-Brażil, id-data dwar l-espansjoni tas-sojja mill-2008 ittieħdet mill-bażi tad-data Brażiljana ta’ IBGE-SIDRA u ġiet ikkombinata mad-data dwar l-espansjoni fiż-żoni tal-foresti f’Cerrado [Gibbs et al. 2015], bħala medja għall-perjodu 2009-13 fl-Amażonja [Richards et al. 2017] u fil-bqija tal-Brażil [Agroicone 2018]. [Graesser et al. 2015] jipprovdu data għall-espansjoni tas-sojja f’foresti f’pajjiżi oħrajn tal-Amerika Latina. Għall-bqija tad-dinja, fil-pajjiżi fejn ġew osservati l-akbar espansjonijiet tas-sojja mill-2008, jiġifieri l-Indja, l-Ukrajna, ir-Russja u l-Kanada, fil-litteratura ftit instab tħassib li l-kultivazzjoni tas-sojja tista’ tikkawża deforestazzjoni diretta. Għalhekk, kien assunt sehem ta’ espansjoni ta’ 2 % fil-foresti għall-bqija tad-dinja. B’riżultat ta’ dan, il-frazzjoni medja dinjija ta’ espansjoni tas-sojja f’art b’ħażna għolja ta’ karbonju kienet stmata għal 8 %.

IL-KUMMISSJONI EWROPEA Brussell, 13.3.2019 COM(2019) 142 final ANNESSI

tar- RAPPORT TAL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT EKONOMIKU U SOĊJALI EWROPEW U LILL-KUMITAT TAR-REĠJUNI dwar l-istatus tal-espansjoni tal-produzzjoni tal-għelejjel tal-ikel u tal-għalf rilevanti madwar id-dinja



ANNESS 1 rieżami tal-letteratura dwar l-espansjoni tal-għelejjel fuq art b’livell għoli ta’ karbonju Kamp ta’ Applikazzjoni Dan ir-rieżami mwettaq miċ-Ċentru Konġunt tar-Riċerka tal-Kummissjoni jagħti ħarsa ġenerali u jiġbor fil-qosor l-aktar riżultati rilevanti tal-letteratura xjentifika dwar l-espansjoni taż-żoni ta’ produzzjoni ta’ komoditajiet agrikoli f’art b’ħażna għolja ta’ karbonju, kif definita fir-RED II. Fażola tas-sojja Jeżisti studju wieħed biss rivedut mill-pari li jistma d-deforestazzjoni kkawżata mill-fażola tas-sojja fuq skala globali, li tkopri perjodu ta’ żmien li jinkludi d-deforestazzjoni wara l-2008. [Henders et al. 2015] bdew bil-kejl ibbażat fuq il-GIS tad-deforestazzjoni sena b’sena fir-reġjuni tropikali kollha, u attribwixxewh għal xprunaturi differenti, inkluża l-espansjoni tas-sojja u taż-żejt tal-palm, skont rieżami komprensiv tal-letteratura reġjonali (ir-rieżami huwa spjegat fid-dettall fl-Informazzjoni Supplimentari tagħhom). Madankollu, id-data tagħhom tkopri biss il-perjodu 2000-2011. Stima tal-JRC tal-perċentwal ta’ deforestazzjoni fl-espansjoni tas-sojja Brażiljana L-Amażonja Cerrado il-bqija tal-Brażil % tal-espansjoni tas-sojja Brażiljana 2008-17 11 % 46 % 44 % % tal-espansjoni fil-foresti 5 % 14 % 3 % MEDJA PONDERATA TAL-BRAŻIL ta’ espansjoni fil-foresti 8.2 %



Minħabba n-nuqqas ta’ studji li jipprovdu data riċenti fuq skala globali, ġiet ikkombinata data mill-Brażil, minn pajjiżi oħrajn tal-Amerika t’Isfel u mill-bqija tad-dinja. Għall-Brażil, id-data dwar l-espansjoni tas-sojja mill-2008 ittieħdet mill-bażi ta’ data Brażiljana ta’ IBGE-SIDRA u ġiet ikkombinata mad-data dwar l-espansjoni fiż-żoni tal-foresti f’Cerrado [Gibbs et al. 2015], bħala medja għall-perjodu 2009-13 fl-Amażonja [Richards et al.] u fil-bqija tal-Brażil [Agroicone 2018]. Din irriżultat f’medja ponderata ta’ espansjoni fil-foresti ta’ 10.4 %: Din ġiet ikkombinata maċ-ċifri mill-Arġentina, il-Paragwaj, l-Urugwaj u l-Bolivja u l-bqija tad-dinja, kif ġej: Stima tal-JRC tal-perċentwal medju tal-espansjoni tas-sojja fil-foresti fl-Amerika Latina 2008-2017 Il-Brażil L-Arġentina Il-Paragwaj L-Urugwaj Il-Bolivja % tal-espansjoni tas-sojja fl-Amerika Latina 67% 19% 7% 5% 2% % fil-foresti 8.2 % 9% 57% 1% 60% Perċentwal (%) Medju fil-foresti tal-Amerika Latina 14% STIMA TAL-PERĊENTWAL (%) MEDJU DINJI TAL-ESPANSJONI TAS-SOJJA FIL-FORESTI Frazzjoni tal-espansjoni tas-sojja dinjija fl-Amerika Latina 53% Perċentwal (%) tal-espansjoni assunta fil-foresti fil-bqija tad-dinja 2 % Frazzjoni medja dinjija tal-espansjoni tas-sojja fil-foresti 8% Għal pajjiżi oħrajn tal-Amerika Latina, l-unika data kwantitattiva li nstabet hija ta’ [Graesser et al. 2015], li kejlu l-espansjoni tal-għelejjel li jinħartu kollha fil-foresti. Għall-bqija tad-dinja, fejn ġew osservati l-akbar espansjonijiet tas-sojja mill-2008, jiġifieri l-Indja, l-Ukrajna, ir-Russja u l-Kanada, ftit setgħet tinstab evidenza għall-kultivazzjoni tas-sojja li tikkawża deforestazzjoni diretta. Għalhekk, kien assunt sehem baxx ta’ espansjoni ta’ 2 % fil-foresti għall-bqija tad-dinja. Bħala riżultat, il-frazzjoni tal-medja dinjija tal-espansjoni tas-sojja kienet stmata bħala 8 %.





Tqabbil ma’ rieżamijiet riċenti oħrajn Il-biċċa l-kbira tad-data dwar id-deforestazzjoni mis-sojja tippreċedi l-moratorju tas-sojja Brażiljan tal-2008 u, għalhekk, mhijiex rilevanti għall-istima attwali. Rieżami kkummissjonat minn Transport and Environment [Malins 2018] fih rieżami bir-reqqa tad-data reġjonali dwar l-espansjoni tas-sojja u d-deforestazzjoni li jikkonkludi li mill-inqas 7 % tal-espansjoni globali tas-sojja mill-2008 kienet fil-foresti. Madankollu, intużaw snin differenti għall-frazzjonijiet tal-espansjoni tas-sojja u d-data u r-riżultati minn [Agricone 2018] u [Richards et al 2017] ma ntużawx. Rieżami kkummissjonat minn Sofiproteol [LCAworks 2018] jinkludi wkoll rieżami tal-letteratura reġjonali dwar id-deforestazzjoni mis-sojja fid-dinja mill-2006 sal-2016. Dan jikkonkludi li 19 % tal-espansjoni tas-sojja globali seħħet fil-foresti. Madankollu, is-sors tas-suppożizzjoni tagħhom dwar l-espansjoni fil-foresti fil-“bqija tal-Brażil” mhuwiex ċar, u xi drabi ħallat l-“art naturali” mal-foresta. Barra minn hekk, meta jikkalkolaw il-medji, huma jipponderaw id-data reġjonali dwar is-sojja bil-produzzjoni reġjonali totali tas-sojja minflok biż-żona tal-espansjoni tagħha. Għalhekk, il-perċentwal ta’ 19 % ma jistax jitqies bħala robust ħafna. Agroicone ħejjiet dokument għall-Kummissjoni li jiċċita x-xogħol mhux ippubblikat tal-2018 minn Agrosatelite, li juri tnaqqis kbir fil-frazzjoni tal-foresta fl-espansjoni tas-sojja f’Cerrado (speċjalment fil-parti ta’ Matipoba) fis-snin 2014-17, minn 23 % fis-snin 2007-14 għal 8 % fis-snin 2014-17. Żejt tal-palm Bl-użu ta’ teħid ta’ kampjuni ta’ data satellitarja ta’ pjantaġġuni taż-żejt tal-palm, [Vijay et al. 2016] għamel stima tal-frazzjoni tal-espansjoni taż-żejt tal-palm fil-foresti mill-1989 sal-2013, u rrapporta r-riżultati skont il-pajjiż. Meta stabbilixxa dawk il-medji nazzjonali fir-rigward taż-żidiet fiż-żona maħsuda nazzjonali taż-żejt tal-palm mill-2008 sal-2016, l-istudju sab li, globalment, 45 % tal-espansjoni taż-żejt tal-palm kienet fuq art li kienet foresta fl-1989. Id-data supplimentari ta’ [Henders et al. 2015] allokat għall-perjodu 2008-11 medja ta’ 0.43 Mha/sena tad-deforestazzjoni osservata għall-espansjoni taż-żejt tal-palm. Din tirrappreżenta 45 % taż-żieda stmata fiż-żona mħawla dinjija ta’ żejt tal-palm f’dak il-perjodu . Fi studju globali għall-Kummissjoni Ewropea, [Cuypers et al. 2013] attribwew id-deforestazzjoni mkejla għal xprunaturi differenti, bħall-qtugħ tas-siġar għall-injam, il-mergħat u diversi għelejjel, f’livell nazzjonali. Ir-riżultati tagħhom jimplikaw li, bejn l-1990 u l-2008, 59 % tal-espansjoni tal-palm għaż-żejt kienet marbuta mad-deforestazzjoni.



Tqabbil ta’ studji reġjonali għall-Indoneżja u l-Malasja Perċentwal stmat ta’ espansjoni fil-foresti snin Il-Malasja L-Indoneżja Il-bqija tad-dinja % tal-espansjoni tal-palm fid-dinja 2008-15 2008-15 15 % 67 % 17 % Il-Peniżola Malasjana Il-Borneo Malasjan Il-Borneo Indoneżjan Il-bqija tal-Indoneżja % tal-espansjoni nazzjonali 2008-15 2008-15 19 % 81 % 77 % 23 % Gaveau et al. 2016 2010-15 75 % 42 % Abood et al 2015 2000-10 >36 % SARvision 2011 2005-10 52 % Carlson et al. 2013 2000-10 70 % Gunarso et al. 2013 2005-10 >6 % Gunarso et al. 2013 2005-10 47 % 37-75 % Austin et al. 2017 2005-15 >20 % Vijay et al. 2016 2013 40 % 54 % 13 % Vijay et al. 2016 2013 45 % [Abood et al. 2015] sabu li d-deforestazzjoni fuq medda ta’ 1.6 miljun ettaru fl-Indoneżja bejn is-snin 2000 u 2010 seħħet fil-konċessjonijiet mogħtija lill-produtturi industrijali taż-żejt tal-palm. Din hija 36 % tal-espansjoni totali taż-żona mħawla b’palm għaż-żejt f’dak il-perjodu, skont iċ-ċifri tal-Gvern Indoneżjan. Għall-istess perjodu, [Carlson et al. 2013] stmaw perċentwal (%) akbar ta’ deforestazzjoni: 1.7 Mha ta’ telf ta’ foresti f’konċessjonijiet taż-żejt tal-palm fil-Borneo Indoneżjan; madwar 70 % tal-espansjoni taż-żona maħsuda f’dak ir-reġjun [Malins 2018]. F’dokument sussegwenti, [Carlson et al. 2018] irrapporta telf ta’ foresta ta’ 1.84 Mha f’konċessjonijiet ta’ żejt tal-palm fil-Borneo Indoneżjan u 0.55 Mha f’Sumatra, għall-perjodu 2000-2015. [SARvision 2011] sabet li mill-2005 sal-2010, tneħħew 865 elf ettaru ta’ foresta fil-konfini tal-konċessjonijiet magħrufa taż-żejt tal-palm f’Sarawak, il-provinċja Malasjana f’Borneo, fejn isseħħ il-biċċa l-kbira tal-espansjoni taż-żejt tal-palm. Dan jikkorrispondi għal madwar nofs iż-żieda fiż-żona maħsuda taż-żejt tal-palm f’dak iż-żmien . [Gaveau et al. 2016] immappja l-koinċidenza tad-deforestazzjoni bl-espansjoni ta’ pjantaġġuni industrijali (jiġifieri mhux ta’ bdiewa b’azjendi agrikoli żgħar) taż-żejt tal-palm f’Borneo, fuq intervalli ta’ 5 snin mill-1990 sal-2015. Huma jirrimarkaw li l-maġġoranza kbira tal-pjantaġġuni taż-żejt tal-palm f’Borneo kienu foresta fl-1973; frazzjonijiet aktar baxxi ta’ deforestazzjoni jseħħu meta wieħed jirrestrinġi ż-żmien ta’ dewmien bejn it-tneħħija u t-tħawwil tal-palm għaż-żejt. Ir-riżultati tagħhom juru li għall-pjantaġġuni industrijali taż-żejt tal-palm fil-Borneo Indoneżjan, madwar 42 % tal-espansjoni mill-2010 sal-2015 kienet fuq art li kienet foresta ħames snin biss qabel; għall-Borneo Malasjan, iċ-ċifra kienet ta’ madwar 75 %. Il-valutazzjoni applikat definizzjoni aktar ristretta ta’ foresta mir-RED2 meta kkunsidrat biss foresta b’kopertura ta’ qċaċet ta’ > 90 %, u eskludiet foresta sekondarja (jiġifieri foresta u arbuxxelli mkabbra mill-ġdid wara tneħħija jew nirien storiċi). F’dokument sussegwenti, [Gaveau et al. 2018] juri għall-perjodu 2008-17, li fil-Borneo Indoneżjan, 36% tal-espansjoni tal-pjantaġġuni industrijali (88% minnhom kienu żejt tal-palm) kienet fuq foresta li qed tikber fl-età kklerjata fl-istess sena, filwaqt li fil-Borneo Malasjan l-medja kienet 69%. Fil-Borneo Indoneżjan, ir-rata ta’ deforestazzjoni mill-pjantaġġuni fi snin differenti kienet ikkorrelatata b’mod b’saħħtu ħafna mal-prezz taż-żejt tal-palm mhux raffinat fl-istaġun preċedenti, filwaqt li, fil-Borneo Malasjan, il-korrelazzjoni kienet aktar dgħajfa, tant li tissuġġerixxi ppjanar ċentralizzat tad-deforestazzjoni aktar fit-tul. Ir-riżultati wrew li r-rata tal-espansjoni taż-żejt tal-palm naqset minn mindu laħqet l-ogħla livell tagħha fis-snin 2009-12, filwaqt li l-frazzjoni tagħha li sseħħ fuq il-foresti baqgħet stabbli. [Gunarso et al 2013] analizzaw it-tibdil fil-kopertura tal-art marbut mal-espansjoni tal-palm taż-żejt fl-Indoneżja u fil-Malasja għar-Roundtable dwar Żejt tal-Palm Sostenibbli (RSPO). L-aktar bidliet riċenti li jirrapportaw jirreferu għaż-żoni ta’ palm għaż-żejt li tħawlu bejn l-2005 u l-2010. Huma juru l-perċentwal (%) ta’ din iż-żona li fl-2005 kienet taqa' taħt diversi kategoriji ta’ użu tal-art. Biż-żieda tal-kategoriji li jissodisfaw b’mod mhux ekwivoku d-definizzjoni ta’ foresta fid-Direttiva, inkiseb minimu ta’ 37 % għall-espansjoni fil-foresti għall-Indoneżja kollha. Madankollu, kategoriji oħrajn tal-użu tal-art irrapportati jinkludu art moxa (li prinċipalment hija foresta degradata, skont id-dokument), li ġeneralment tissodisfa wkoll id-definizzjoni ta’ foresta skont id-Direttiva. Din hija kategorija kbira fl-Indoneżja, minħabba li l-foresta qrib il-pjantaġġuni ta’ spiss tispiċċa degradata minn nirien mifruxa snin qabel ma l-pjantaġġun jespandi fuq dik l-art. Meta dawn it-tipi ta’ użu tal-art preċedenti jitqiesu bħala foresta (kif seta’ kien il-każ fis-sena 2000), il-perċentwal (%) totali ta’ deforestazzjoni għall-Indoneżja fis-snin 2005-10 jiżdied għal madwar 75 %, li bejn wieħed u ieħor jikkonferma s-sejbiet ta’ [Carlson 2013]. Għall-Malasja, [Gunarso et al 2013] jirrapportaw li mill-2006 sal-2010, 34 % tal-espansjoni taż-żejt tal-palm kienet direttament fil-foresti. Madankollu, huma rrapportaw ukoll espansjoni konsiderevoli fuq “ħamrija għerja” fl-2006, u assumew li ftit minnha kienet għerja minħabba li kienet qed tiġi kkonvertita mill-foresta. Mill-informazzjoni supplimentari tagħhom, jista’ jiġi osservat li aktar minn terz tal-ħamrija għerja fl-2006 kienet foresta sitt snin qabel, li tindika li x’aktarx li dawn kienu żoni ta’ foresti mnaddfin lesti għat-tħawwil. L-inklużjoni ta’ dawn iż-żoni ta’ foresti tgħolli l-frazzjoni tal-espansjoni taż-żejt tal-palm marbuta mad-deforestazzjoni għal 47 % fil-Malasja.

Minflok ma użaw immaġnijiet bis-satellita sabiex jidentifikaw il-kopertura tal-art preċedenti fejn ġew estiżi il-pjantaġġuni taż-żejt tal-palm Indoneżjani, [Austin et al. 2017] irreferew għall-mapep tal-użu tal-art maħruġa mill-Ministeru Indoneżjan għall-Ambjent u l-Forestrija. Huma sabu li madwar 20 % biss tal-art użata għall-espansjoni taż-żejt tal-palm industrijali fis-snin 2005-15 kienet ikklassifikata bħala “foresta” fuq dawk il-mapep ħames snin qabel. Id-definizzjoni tagħhom ta’ foresta tispeċifika kopertura ta’ qċaċet ta’ >30 % (minflok ta’ >10 % kif speċifikat fid-Direttiva), u ma tinkludix moxa, li xi drabi jikkwalifikaw bħala foresta skont id-definizzjoni tad-Direttiva. 40 % oħra tal-espansjoni taż-żejt tal-palm seħħet fuq kategoriji tal-użu tal-art li kienu jinkludu l-moxa. Għal dawn ir-raġunijiet, huwa kkunsidrat li ċ-ċifra msemmija minn [Austin et al 2017] ta’ espansjoni ta’ 20 % fil-foresti fis-snin 2010-2015 x’aktarx li tkun sottovalutazzjoni għall-fini ta’ dan ir-rapport.



Stima tal-JRC tal-perċentwal ta’ espansjoni taż-żejt tal-palm fil-foresti għall-bqija tad-dinja sena tal-espansjoni L-Amerika Latina L-Afrika il-bqija tal-Asja % tal-espansjoni taż-żejt tal-palm fid-dinja 2008-15 2008-15 9 % 3 % 5 % Furumo u Aide 2017 2001-15 20 % Maaijard et al. 2018 6 % Vijay et al. 2016 2013 21 % 6 % 4 % medja ponderata għall-bqija tad-dinja 2013 13 % Kif jidher fit-tabella, huma rrapportati proporzjonijiet aktar baxxi ta’ espansjoni fil-foresta għall-bqija tad-dinja. Il-ponderazzjoni tar-riżultati għall-Amerika Latina, l-Afrika u l-bqija tal-Asja (minbarra l-Indoneżja u l-Malsja) wasslet għal sehem medju ta’ 13 % ta’ espansjoni tal-pjantaġġuni taż-żejt tal-palm fil-foresta. B’mod ġenerali, meta jitqiesu r-riżultati mill-istudji reġjonali dwar l-espansjoni taż-żejt tal-palm f’art b’ħażna għolja ta’ karbonju fil-Malasja u fl-Indoneżja, kif ukoll l-evidenza għal din l-espansjoni fil-bqija tad-dinja, is-sehem medju dinji ta’ 45 % tal-espansjoni taż-żejt tal-palm fil-foresti propost minn [Vijay et al 2016] jista’ jitqies bħala stima tajba. Frazzjoni tal-espansjoni tal-palm għaż-żejt fuq il-pit [Abood et al. 2014] sabu li 21 % tal-konċessjonijiet taż-żejt tal-palm Indoneżjani magħrufa kienu jinsabu fuq torbieri, u 10 % tagħhom fuq pit fond (>3 metri), li suppost għandu jkun protett mill-iskular skont digriet tal-gvern Indoneżjan tal-1990. Mis-sena 2000 sal-2010, huma rrapportaw li 535 kha ta’ foresta ta’ art mistagħdra tal-pit intilfu fuq konċessjonijiet taż-żejt tal-palm Indoneżjani, jiġifieri 33 % tal-espansjoni taż-żejt tal-palm fuq il-konċessjonijiet. [Miettinen et al. 2012, 2016] analizzaw l-immaġnijiet bis-satellita ta’ riżoluzzjoni għolja sabiex jintraċċaw il-firxa ta’ pjantaġġuni taż-żejt tal-palm matur fuq torbiera fi żminijiet bejn l-1990 u l-2015. Huma użaw l-Arkivju Diġitali Ewropew tal-Mapep tal-Ħamrija tal-JRC sabiex jidentifikaw iż-żoni tal-pit u jirrapportaw li, bejn l-2007 u l-2015, il-pjantaġġuni taż-żejt tal-palm espandew 1089 kha fuq torbiera Indoneżjana u 436 kha fuq torbiera Malasjana. Id-diviżjoni biż-żieda fiż-żona taż-żejt tal-palm matur f’dak il-perjodu ta’ żmien , tagħti sehem ta’ 24 % u 42 % ta’ espansjoni taż-żejt tal-palm fuq il-pit, fl-Indoneżja u fil-Malasja, rispettivament. Għall-aħħar perjodu li jirrapportaw, 2010-2015, iċ-ċifri korrispondenti huma 25 % u 36 %. Il-Bord Malasjan għaż-Żejt tal-Palm ippubblika studju dwar iż-żejt tal-palm [Omar et al. 2010], ibbażat fuq l-identifikazzjoni tal-GIS tal-kultivazzjoni taż-żejt tal-palm, u mappa tal-ħamrija mill-Ministeru Malasjan għall-Agrikoltura. Huma jirrapportaw li l-perċentwal tal-kultivazzjoni tal-palm fuq il-pit fil-Malasja żdied minn 8.2 % fl-2003 għal 13.3 % fl-2009, li jikkorrispondi għal 313 u 666 kha, rispettivament. Fl-istess perjodu, id-data tagħhom turi li l-erja totali ta’ żejt tal-palm espandiet minn 3813 għal 5011 kha, għalhekk, il-frazzjoni ta’ dik l-espansjoni li kienet fuq il-pit kienet ta’ 30 %. [SARvision 2011] sabet li mill-2005 sal-2010, tneħħew 535 elf ettaru ta’ foresta tal-pit fil-konfini tal-konċessjonijiet magħrufa taż-żejt tal-palm f’Sarawak, il-provinċja Malasjana fejn isseħħ il-biċċa l-kbira tal-espansjoni taż-żejt tal-palm. Dan jikkorrispondi għal madwar 32 % taż-żieda fiż-żona maħsuda taż-żejt tal-palm f’dak iż-żmien . Dan ma jqisx it-telf tal-foresta tal-pit għaż-żejt tal-palm barra l-konfini tal-konċessjoni, u kwalunkwe konverżjoni ta’ torbiera li ma kinitx afforestata fiż-żmien tal-konverżjoni. [Gunarso et al. 2013] jirrapportaw frazzjoni baxxa b’mod anomalu ta’ espansjoni taż-żejt tal-palm fuq il-pit fil-Malasja (6 % biss bejn is-snin 2000 u 2010, skont l-informazzjoni supplimentari tagħhom). Din hija ferm inqas minn kwalunkwe stima oħra, anki mis-sorsi Malasjani, għalhekk, hija ġiet skontata . Għall-Indoneżja, id-data supplimentari ta’ [Gunarso et al. 2013] turi li 24 % tal-espansjoni taż-żejt tal-palm bejn l-2005 u l-2010 kienet fuq art mistagħdra tal-pit, u dan il-perċentwal jiżdied biss għal madwar 26 % jekk tiġi inkluża l-konverżjoni minn art mistagħdra tal-pit permezz ta’ “ħamrija għerja”. [Austin et al. 2017] jirrapportaw li l-frazzjoni tal-espansjoni taż-żejt tal-palm Indoneżjan fuq il-pit baqgħet ta’ madwar 20 % għall-perjodi ta’ żmien kollha li studjaw (1995-2015), mingħajr ebda korrezzjoni għall-“ħamrija għerja”. Ir-raġuni għala r-riżultati ta’ Austin huma aktar baxxi minn oħrajn hija l-użu tal-mappa tal-pit ta’ “BBSDLP ” mill-Ministeru Indoneżjan għall-Agrikoltura (H. Valin, komunikazzjoni privata, il-5 ta’ Diċembru 2018). Il-mappa tal-BBSDLP ma tinkludix żoni b’inqas minn 0.5 m fond ta’ pit , u din hija parzjalment ir-raġuni għaliex turi 13.5 % inqas żona tal-pit mill-mapep minn Wetlands International, li huma stess probabbilment jissottovalutaw iż-żona tal-pit b’madwar 10-13 %, skont stħarriġ tal-art. [Hooijer and Vernimmen 2013]. Ma hija disponibbli ebda data kwantitattiva għall-frazzjoni tal-espansjoni tal-palm fuq torbiera fil-bqija tad-dinja. Mill-2008 sal-2015, 9 % tal-espansjoni taż-żejt tal-palm kienet fl-Amerika Latina, 5 % fil-bqija tal-Asja u 3 % fl-Afrika. Hemm żoni konsiderevoli ta’ pit tropikali fl-Amerika t’Isfel, speċjalment fil-Peru, fil-Bolivja, fil-Venezwela u tul l-Amażonja, iżda dawn mhumiex żoni ta’ produzzjoni sinifikanti taż-żejt tal-palm. Madankollu, l-akbar art mistagħdra tal-pit tropikali fid-dinja tinsab fil-baċin tal-Kongo. Hemmhekk diġà ngħatat mill-inqas konċessjoni waħda kbira ħafna ta’ żejt tal-palm, ta’ 470 kha (jiġifieri 10 % taż-żona kollha taż-żejt tal-palm fil-Malasja), u 89 % tagħha tinsab fuq il-pit [Dargie et al. 2018]. Il-biża’ hija li hekk kif it-tkabbir fil-produzzjoni fil-pajjiżi tax-Xlokk tal-Asja jonqos, ser ikun hemm aktar investiment fl-iżvilupp taż-żejt tal-palm fuq torbieri fl-Afrika u fl-Amerika Latina. Jekk il-ponderazzjoni ssir l-aktar fuq ir-riżultati ta’ [Miettinen et al. 2012, 2016], li jistgħu jitqiesu bħala l-aktar studji avvanzati f’dan il-qasam u li jassumu skular żero tat-torbiera għall-palm fil-bqija tad-dinja, dan jagħti stima medja ponderata interpolata ta’ espansjoni ta’ 23 % taż-żejt tal-palm fuq il-pit għad-dinja kollha bejn l-2008 u l-2011.

Kannamiela Aktar minn 80 % tal-espansjoni globali tal-kannamieli seħħet fil-Brażil mill-2008 sal-2015. [Cuypers et al. 2013] stmaw li 36 % tal-espansjoni dinjija tal-kannamieli bejn l-1990 u l-2008 kienet fuq art li qabel kienet foresta. Madankollu, din x’aktarx hija stima eċċessiva għall-finijiet tal-analiżi: id-deforestazzjoni kienet allokata għall-foresti, għall-espansjoni tal-mergħat u għall-espansjoni ta’ għelejjel differenti, fuq skala nazzjonali. Ftit kienet id-deforestazzjoni attribwita għall-mergħat, minħabba li bilkemm ġiet indikata espansjoni netta; b’kuntrast, kien hemm espansjoni kbira tal-kannamieli u għalhekk l-allokazzjoni ta’ deforestazzjoni nazzjonali għall-kannamieli kienet għolja. Madankollu, ir-reġjuni tal-Brażil li fihom seħħet l-akbar estensjoni tal-kannamieli ma jikkoinċidux maż-żoni tal-ogħla deforestazzjoni, u dan ma ġiex meqjus fl-analiżi ta’ [Cuypers et al. 2013]. [Adami et al. 2012] irrapportaw li 0.6 % biss tal-espansjoni tal-kannamieli fiċ-Ċentru-Nofsinhar tal-Brażil seħħet fil-foresti bejn is-snin 2000 u 2009. Għalkemm ir-reġjun kien jirrappreżenta madwar 90 % tal-espansjoni dinjija tal-kannamiela f’dak il-perjodu ta’ żmien, kien hemm xi espansjoni li seħħet f’reġjuni oħrajn tal-Brażil mhux koperti minn dan l-istudju. [Sparovek et al. 2008] qablu li, fil-perjodu 1996-2006, l-espansjoni tal-kannamieli fiċ-Ċentru-Nofsinhar tal-Brażil kienet kważi kompletament fuq mergħat jew għelejjel oħrajn (peress li fir-reġjun ftit fadal foresti); madankollu, 27 % oħra tal-espansjoni seħħet f’żoni “periferali” madwar u fil-bijoma tal-Amażonja, fil-Grigal u fil-bijoma tal-Foresta tal-Atlantiku. F’dawk ir-reġjuni periferali, kien hemm korrelazzjoni bejn it-telf tal-foresti għal kull muniċipalità u l-espansjoni tal-kannamieli. Madankollu, fid-dokument ma tingħata ebda ċifra dwar is-sehem tal-espansjoni fil-foresti. Bħala riżultat, ma tista’ tiġi derivata mil-letteratura ebda kwantifikazzjoni adegwata tad-deforestazzjoni mill-kannamieli. Qamħirrum Iċ-ċereali ġeneralment ma jitqisux bħala li jikkawżaw deforestazzjoni, minħabba li l-biċċa l-kbira tal-produzzjoni sseħħ f’żoni b’temperaturi moderati fejn id-deforestazzjoni tkun ġeneralment modesta. Madankollu, il-qamħirrum huwa wkoll għalla tropikali, li ħafna drabi titkabbar minn bdiewa b’azjendi agrikoli żgħar, u ħafna drabi wkoll titkabbar f’rotazzjoni mal-fażola tas-sojja f’azjendi agrikoli kbar. Barra minn hekk, parti sproporzjonata mill-espansjoni tal-qamħirrum isseħħ f’reġjuni tropikali fejn id-deforestazzjoni hija aktar komuni u intensiva fl-użu tal-karbonju. L-espansjoni fiċ-Ċina kienet ikkonċentrata fuq art marġinali fil-Grigal tal-pajjiż [Hansen 2017], li wieħed jissuponi li hija l-aktar bur ta’ steppa, aktar milli foresta. L-espansjoni fil-Brażil u fl-Arġentina tista’ tiġi assenjata l-istess perċentwal (%) ta’ deforestazzjoni bħas-sojja fil-Brażil. [Lark et al. 2015] sabu li, mill-espansjoni tal-qamħirrum fl-Istati Uniti bejn l-2008 u l-2012, 3 % kienet għad-detriment tal-foresti, 8 % tal-moxa u 2 % tal-artijiet mistagħdra. Madankollu, huwa diffiċli li ssir stima globali mingħajr ma jiġi eżaminat fid-dettall dak li qed jiġri f’kull pajjiż.



Referenzi [Abood et al. 2015] Abood, S. A., Lee, J. S. H., Burivalova, Z., Garcia-Ulloa, J., & Koh, L. P. (2015). Relative Contributions of the Logging, Fiber, Palm oil, and Mining Industries to Forest Loss in Indonesia. Ittri ta’ Konservazzjoni, 8(1), 58-67. http://doi.org/10.1111/conl.12103 [Adami et al. 2012] Adami, M., Rudorff, B. F. T., Freitas, R. M., Aguiar, D. A., Sugawara, L. M., & Mello, M. P. (2012). Remote Sensing Time Series to Evaluate Direct Land Use Change of Recent Expanded Sugarcane Crop in Brazil. Sustainability, 4, 574–585. http://doi.org/10.3390/su4040574 [Agroicone 2018] Moriera, A, Arantes,S., u Romeiro, M. (2018). RED II information paper: assessment of iLUC risk for sugarcane and soybean biofuels feedstock. Agroicone, Sao Paulo 2018. [Austin et al. 2017] Austin, K. G., Mosnier, A., Pirker, J., McCallum, I., Fritz, S., & Kasibhatla, P. S. (2017). Shifting patterns of palm oil driven deforestation in Indonesia and implications for zero-deforestation commitments. Land Use Policy, 69(Awwissu), 41–48. http://doi.org/10.1016/j.landusepol.2017.08.036 [Carlson et al. 2013] Carlson, K. M., Curran, L. M., Asner, G. P., Pittman, A. M., Trigg, S. N., & Marion Adeney, J. (2013). Carbon emissions from forest conversion by Kalimantan palm oil plantations. Nature Clim. Change, Meħud minn https://www.nature.com/nclimate/journal/v3/n3/pdf/nclimate1702.pdf [Curtis et al. 2018] Curtis, P. G., Slay, C. M., Harris, N. L., Tyukavina, A., & Hansen, M. C. (2018). Classifying drivers of global forest loss. Science, 361(6407), 1108–1111. http://doi.org/10.1126/science.aau3445 [Cuypers et al. 2013] Cuypers, D., Geerken, T., Gorissen, L., Peters, G., Karstensen, J., Prieler, S., van Velthuizen, H. (2013). The impact of EU consumption on deforestation : Comprehensive analysis of the impact of EU consumption on deforestation. Il-Kummissjoni Ewropea. http://doi.org/10.2779/822269 [Dargie et al. 2018] Dargie, G.C., Lawson, I.T., Rayden, T.J. et al. Mitig Adapt Strateg Glob Change (2018). https://doi.org/10.1007/s11027-017-9774-8

[FAOstat 2008], Organizzazzjoni tal-Ikel u l-Agrikoltura tan-Nazzjonijiet Uniti, Searchable database of crop production statistics (Bażi ta’ data għat-tfittxija ta’ statistika dwar il-produzzjoni tal-għelejjel), http://www.fao.org/faostat/en/#data/QC [Fehlenberg et al. 2017] Fehlenberg, V., Baumann, M., Gasparri, N. I., Piquer-Rodriguez, M., Gavier-Pizarro, G., & Kuemmerle, T. (2017). “The role of soybean production as an underlying driver of deforestation in the South American Chaco. Global Environmental Change, 45(April), 24–34. http://doi.org/10.1016/j.gloenvcha.2017.05.001 [Furumo & Aide 2017] Furumo, P. R., & Aide, T. M. (2017). Characterizing commercial palm oil expansion in Latin America: land use change and trade. Ittri ta’ Riċerka Ambjentali, 12(2), 024008. http://doi.org/10.1088/1748-9326/aa5892 [Gaveau 2016] Gaveau, D.L.A., Sheil, D., Husnayaen, Salim, M.A., Arjasakusuma, S., Ancrenaz, M., Pacheco, P., Meijaard, E., 2016. Rapid conversions and avoided deforestation: examining four decades of industrial plantation expansion in Borneo. Nature - Scientific Reports 6, 32017. [Gaveau 2018] Gaveau, D.L.A., Locatelli, B., Salim, M.A., Yaen, H., Pacheco, P. and Sheil, D. Rise and fall of forest loss and industrial plantations in Borneo (2000–2017). Ittri ta’ Konservazzjoni. 2018;e12622. https://doi.org/10.1111/conl.12622 [Gibbs et al. 2015] Gibbs, H. K., Rausch, L., Munger, J., Schelly, I., Morton, D. C., Noojipady, P., Walker, N. F. (2015). Brazil’s Soy Moratorium: Supply-chain governance is needed to avoid deforestation. Science, 347(6220), 377–378. http://doi.org/10.1126/science.aaa0181. [Graesser et al. 2015] Graesser, J., Aide, T. M., Grau, H. R., & Ramankutty, N. (2015). Cropland/pastureland dynamics and the slowdown of deforestation in Latin America. Ittri ta’ Riċerka Ambjentali, 10(3), 034017. http://doi.org/10.1088/1748-9326/10/3/034017 [Gunarso et al. 2013] Gunarso, P., Hartoyo, M. E., Agus, F., & Killeen, T. J. (2013). Palm oil and Land Use Change in Indonesia, Malaysia and Papua New Guinea. RSPO. http://doi.org/papers2://publication/uuid/76FA59A7-334A-499C-B12D-3E24B6929AAE

Materjali supplimentari: https://rspo.org/key-documents/supplementary-materials [Hansen et al. 2017] Hansen, J., M.A. Marchant, F. Tuan, u A. Somwaru. 2017. “U.S. Agricultural Exports to China Increased Rapidly Making China the Number One Market.” Choices. Q2. http://www.choicesmagazine.org/choices-magazine/theme-articles/us-commodity-markets-respond-to-changes-in-chinas-ag-policies/us-agricultural-exports-to-china-increased-rapidly-making-china-the-number-one-market [Henders et al 2015] Henders, S., Persson, U. M., & Kastner, T. “Trading forests: Land-use change and carbon emissions embodied in production and exports of forest-risk commodities”. Ittri ta’ Riċerka Ambjentali, 10(12), 125012. http://doi.org/10.1088/1748-9326/10/12/125012 http://doi.org/10.1088/1748-9326/10/12/125012 [Hooijer and Vernimmen 2013] Hooijer, A. and Vernimmen, R. 2013 “Peatland maps: accuracy assessment and recommendations” Report by Deltares & Euroconsult Mott MacDonald for Implementation of Agentschap NL 6201068 QANS Lowland Development edepot.wur.nl/251354 [Jusys 2017] Jusys, T. (2017) “A confirmation of the indirect impact of sugarcane on deforestation in the Amazon”, Il-Ġurnal tax-Xjenza tal-Użu tal-Art, 12:2-3, 125-137, DOI: 10.1080/1747423X.2017.1291766 [Lark et al. 2015] Lark, T.J, Salmon, M.J, & Gibbs, H. (2015). “Cropland expansion outpaces agricultural and biofuel policies in the United States”. Ittri ta’ Riċerka Ambjentali. 10. 10.1088/1748-9326/10/4/044003. [LCAworks 2018] Strapasson,A., Falcao, J., Rossberg, T., Buss, G., u Woods, J. “Land use Change and the European Biofuels Policy: the expansion of oilseed feedstocks on lands with high carbon stocks”. Rapport tekniku mħejji minn LCAworks Ltd., b’kollaborazzjoni ma’ Sofiproteol, Franza. [Machedo et al. 2012] Macedo, M. N., DeFries, R. S., Morton, D. C., Stickler, C. M., Galford, G. L., & Shimabukuro, Y. E. (2012). “Decoupling of deforestation and soy production in the southern Amazon during the late 2000s”. Proceedings of the National Academy of Sciences of the United States of America (Proċedimenti tal-Akkademja Nazzjonali tax-Xjenzi tal-Istati Uniti tal-Amerika), 109(4), 1341-6. http://doi.org/10.1073/pnas.1111374109 [Malins. 2017] Malins, C. (2017). “For peat’s sake - Understanding the climate implications of palm oil biodiesel”. Cerulogy and Rainforest Foundation Norway, Londra 2017. Meħud minn http://www.cerulogy.com/uncategorized/for-peats-sake/ [Malins 2018] Malins, C. (2018). “Driving deforestation: the impact of expanding palm oil demand through biofuel policy”, Londra 2018. Meħud minn http://www.cerulogy.com/palm oil/driving-deforestation/ [Meijaard et al. 2018] Meijaard, E., Garcia-Ulloa, J., Sheil, D., Wich, S.A., Carlson, K.M., Juffe-Bignoli, D., u Brooks, T. (2018). “Palm oil and biodiversity” (Iż-żejt tal-palm u l-bijodiversità). http://doi.org/https://doi.org/10.2305/IUCN.CH.2018.11.en [Miettinen et al. 2012] Miettinen, J., Hooijer, A., Tollenaar, D., Page, S. E., & Malins, C. (2012). “Historical Analysis and Projection of Palm oil Plantation Expansion on Peatland in Southeast Asia”. Washington, D.C.: Il-Kunsill Internazzjonali dwar Trasportazzjoni Nadifa. [Miettinen et al. 2016] Miettinen, J., Shi, C., & Liew, S. C. (2016). “Land cover distribution in the peatlands of Peninsular Malaysia, Sumatra and Borneo in 2015 with changes since 1990”. Global Ecology and Conservation (L-Ekoloġija u l-Konservazzjoni Globali), 6, 67–78. http://doi.org/10.1016/j.gecco.2016.02.004

[Morton et al. 2006] Morton, D. C., DeFries, R. S., Shimabukuro, Y. E., Anderson, L. O., Arai, E., del Bon Espirito-Santo, F., … Morisette, J. (2006). Cropland expansion changes deforestation dynamics in the southern Brazilian Amazon. Proceedings of the National Academy of Sciences of the United States of America (Proċedimenti tal-Akkademja Nazzjonali tax-Xjenzi tal-Istati Uniti tal-Amerika), 103(39), 14637–14641. http://doi.org/10.1073/pnas.0606377103 [Omar et al. 2010] Omar, W., Aziz,N.A.,Mohammed A.T., Harun, M.H. u Din, A.K.; “Mapping of oil palm cultivation on peatland in Malaysia”, Malaysian Palm Oil Board Information, serje 529, MPOB TT Nru. 473, Ġunju 2010. ISSN 1511-7871. [Page et al. 2011] Page, S.E., Morrison, R., Malins, C., Hooijer, A., Rieley, J.O. Jaujiainen, J. (2011). Review of Peat Surface Greenhouse Gas Emissions from Palm oil Plantations in Southeast Asia. Indirect Effects of Biofuel Production (Effetti Indiretti tal-Produzzjoni tal-Bijokarburanti), (15), 1–77. [Richards et al. 2017] Richards, P. D., Arima, E., VanWey, L., Cohn, A., & Bhattarai, N. (2017). Are Brazil’s Deforesters Avoiding Detection? Ittri ta’ Konservazzjoni, 10(4), 469–475. http://doi.org/10.1111/conl.12310 [SARVision 2011] SARVision. (2011). Impact of palm oil plantations on peatland conversion in Sarawak 2005-2010, (Jannar 2011), 1–14. http://archive.wetlands.org/Portals/0/publications/Report/Sarvision%20Sarawak%20Report%20Final%20for%20Web.pdf [Searle & Giuntoli 2018] Searle, A. S., and Giuntoli, J. (2018). Analysis of high and low indirect land-use change definitions in European Union renewable fuel policy (Analiżi tad-definizzjonijiet ta’ bidla indiretta baxxa u għolja fl-użu tal-art fil-politika tal-Unjoni Ewropea dwar il-karburanti rinnovabbli). [Sparovek et al. 2008] Sparovek, G.; A. Barretto; G. Berndes; S. Martins; u Maule, R. (2008). “Environmental, land-use and economic implications of Brazilian sugarcane expansion 1996–2006.” Mitigation and Adaption Strategies for Global Change (Strateġiji ta’ Mitigazzjoni u Adattament għall-Bidla Globali), 14(3), p. 285. [USDA 2008] Servizz Agrikolu Barrani tad-Dipartiment tal-Agrikoltura tal-Istati Uniti. Searchable database of Production, Supply and Distribution data of crops (Bażi ta’ data għat-tfittxija ta’ data dwar il-Produzzjoni, il-Provvista u d-Distribuzzjoni tal-għelejjel). https://apps.fas.usda.gov/psdonline/app/index.html#/app/advQuery [Vijay et al. 2016] Vijay, V., Pimm, S. L., Jenkins, C. N., Smith, S. J., Walker, W., Soto, C., … Rodrigues, H. (2016). The Impacts of Palm oil on Recent Deforestation and Biodiversity Loss (L-Impatti taż-Żejt tal-Palm fuq id-Deforestazzjoni Riċenti u t-Telf tal-Bijodiversità). PLOS ONE, 11(7), e0159668. http://doi.org/10.1371/journal.pone.0159668 [Waroux et al. 2016] Waroux, Y., Garrett, R. D., Heilmayr, R., & Lambin, E. F. (2016). Land-use policies and corporate investments in agriculture in the Gran Chaco and Chiquitano (Politiki dwar l-użu tal-art u investimenti korporattivi fl-agrikoltura fil-Gran Chaco u f’Chiquitano). Proceedings of the National Academy of Sciences, 113(15), 4021–4026. http://doi.org/10.1073/pnas.1602646113 [Yousefi et al. 2018].Yousefi, A., Bellantonoio, M, u Hurowitz,G., The avoidable Crisis, Mighty Earth, Regnskogfondet and FERN, Marzu 2018, http://www.mightyearth.org/avoidablecrisis/ ANNESS 2 Analiżi tal-GIS 1. Metodu Sabiex jiġu stmati d-deforestazzjoni u l-emissjonijiet relatati assoċjati mal-espansjoni tal-għelejjel tal-bijokarburanti mill-2008 f’żoni b’densità ta’ kopertura ta’ qċaċet ta’ siġar akbar minn 10 %, intuża approċċ ta’ mmudellar ġeospazjali sabiex jikkombina mappa tad-deforestazzjoni minn Global Forest Watch (GFW) ma’ mapep tat-tip ta’ għelejjel minn MapSPAM u EarthStat. Aktar dettalji tal-approċċ huma miġbura fil-qosor hawn taħt, u s-sorsi ta’ data użati fl-analiżi huma elenkata fit-Tabella ta’ hawn taħt. L-analiżi saret bl-użu ta’ daqs ta’ pixels ta’ bejn wieħed u ieħor 100 ettaru fl-ekwatur. Sorsi ta’ Data Data dwar l-Għelejjel Fil-preżent, ma hija disponibbli ebda mappa globalment konsistenti li turi l-espansjoni tal-għelejjel kollha ta’ bijokarburanti individwali matul iż-żmien, għalkemm bħalissa għaddejja riċerka sabiex din tinkiseb għaż-żejt tal-palm u għall-fażola tas-sojja permezz tal-interpretazzjoni tal-immaġini bis-satellita. Għal din l-analiżi, aħna striħajna fuq żewġ sorsi għal mapep ta’ sena waħda u għalla waħda: MapSPAM (IFPRI u IIASA 2016), li turi d-distribuzzjoni globali ta’ 42 għalla fis-sena 2005 , u EarthStat (Ramankutty et al. 2008), li timmappja ż-żoni ta’ għelejjel u ta’ mergħat fis-sena 2000. Iż-żewġ sorsi ta’ data dwar l-għelejjel jirriżultaw minn approċċi li jikkombinaw varjetà ta’ data tal-input spazjalment espliċita sabiex jagħmlu stimi plawżibbli tad-distribuzzjoni globali tal-għelejjel. L-inputs tad-data jinkludu statistika tal-produzzjoni fl-iskala ta’ unitajiet amministrattivi (subnazzjonali), diversi mapep tal-kopertura tal-art prodotti minn immaġini bis-satellita u mapep tal-adegwatezza tal-għelejjel maħluqa abbażi tal-pajsaġġ lokali, il-klima u l-kundizzjonijiet tal-ħamrija.

Minħabba n-nuqqas ta’ mapep globali aġġornati għal għelejjel individwali, kif ukoll in-nuqqas ta’ informazzjoni konsistenti dwar l-espansjoni tagħhom matul iż-żmien, suppożizzjoni ewlenija użata fl-analiżi tagħna hija li d-deforestazzjoni totali u l-emissjonijiet ta’ GHG assoċjati li jseħħu f’żona mill-2008 jistgħu jiġu allokati għal għalla speċifika abbażi tal-erja proporzjonali ta’ kull għalla relattiva għall-erja totali ta’ art agrikola, inkluża mergħa, preżenti fl-istess pixel tal-mappa tal-għelejjel. Data dwar id-Deforestazzjoni Il-mapep ippubblikati tat-telf annwali globali ta’ kopertura tas-siġar derivati minn osservazzjonijiet bis-satellita ta’ Landsat, disponibbli fuq Global Forest Watch għas-snin 2001 sa 2017, sawru l-bażi tal-analiżi tagħna tad-deforestazzjoni. Id-data dwar it-telf tal-kopertura tas-siġar hija disponibbli b’riżoluzzjoni ta’ 30 metru, jew b’daqs ta’ pixels ta’ 0.09 ettari. Id-data oriġinali dwar it-telf ta’ kopertura tas-siġar ta’ Hansen et al. (2013) ma tiddistingwix il-konverżjoni permanenti (jiġifieri, deforestazzjoni) mit-telf temporanju ta’ kopertura tas-siġar minħabba l-forestrija jew in-nirien mifruxa. Għalhekk, għal din l-analiżi inkludejna biss is-subsett ta’ pixels tat-telf ta’ kopertura tas-siġar li kienu jaqgħu f’żoni ddominati minn deforestazzjoni xprunata minn komoditajiet, kif immappjati b’riżoluzzjoni ta’ 10 kilometri minn Curtis et al. (2018) . B’hekk, dawk iż-żoni fejn huma dominanti xprunaturi oħrajn, bħall-forestrija jew l-agrikoltura fi tranżizzjoni, ġew esklużi mill-analiżi. Fi ħdan il-klassi tad-deforestazzjoni xprunata minn komoditajiet, għall-analiżi ġew ikkunsidrati biss pixels b’kopertura perċentwali ta’ siġar ’il fuq minn 10 %, bil-“kopertura perċentwali ta’ siġar” definita bħala d-densità tal-kopertura ta’ qċaċet tas-siġar tas-superfiċje tal-art fis-sena 2000. Minħabba l-kriterji speċifiċi inklużi fir-RED2 (ara “b” u “c” fi Sfond hawn fuq), ir-riżultati tal-analiżi ġew diżaggregati fid-deforestazzjoni għas-snin 2008 sa 2015 għal żoni b’kopertura ta’ siġar akbar minn 30 % u żoni b’kopertura perċentwali ta’ siġar ta’ bejn 10 u 30 %. Curtis et al. (2018) jindikaw li jistgħu jkunu preżenti bosta xprunaturi ta’ telf tal-foresta f’pajsaġġ fi kwalunkwe ħin, u li l-ixprunatur dominanti jista’ jvarja fi snin differenti matul il-perjodu ta’ studju ta’ 15-il sena; il-mudell tagħhom assenja xprunatur dominanti wieħed biss li kkontribwixxa għall-maġġoranza tat-telf tal-kopertura tas-siġar f’dak il-pajsaġġ matul il-perjodu ta’ studju. Suppożizzjoni waħda użata f’din l-analiżi kienet li t-telf kollu tal-kopertura tas-siġar f’żoni ddominati minn deforestazzjoni xprunata minn komoditajiet kien għall-espansjoni ta’ żoni agrikoli ġodda. Din is-suppożizzjoni għandha t-tendenza li tivvaluta żżejjed l-effett tal-għelejjel komoditarji f’dawk il-pixels. Min-naħa l-oħra, l-agrikoltura tista’ tespandi wkoll f’żoni ddominati minn forestrija jew agrikoltura fi tranżizzjoni; klassijiet oħrajn mill-mappa ta’ Curtis et al. (2018) li ġew esklużi mill-analiżi tagħna. Dan jimplika li l-metodu jista’ jissottovaluta d-deforestazzjoni minħabba l-għelejjel. Madankollu, iż-żoni tal-impronta tad-disa’ għelejjel inklużi f’din l-analiżi waqgħu primarjament fil-klassi tad-deforestazzjoni xprunata minn komoditajiet u, għalhekk, iż-żoni tal-għelejjel barra din il-klassi kienu assunti bħala li għandhom proporzjonijiet żgħar ta ’erja (ara t-taqsima Mudell ta’ Allokazzjoni tal-Għelejjel, ta’ hawn taħt) u, għalhekk, il-kontribuzzjoni ta’ dawn iż-żoni għat-totali finali għandha tkun żgħira. Data dwar it-Torbiera Il-firxa tat-torbieri ġiet definita bl-użu tal-istess mapep bħal Miettinen et al. 2016, li mmappjaw il-bidliet fil-kopertura tal-art mill-1990 sal-2015 fit-torbieri tal-Peniżola tal-Malasja, tas-Sumatra u tal-Borneo. Għal Sumatra u Kalimantan, Miettinen et al. (2016) inkludew il-pit mill-atlasijiet tal-pit ta’ Wetlands International 1:700,000 (Wahyunto et al. 2003, Wahyunto et al. 2004), fejn il-pit ġie definit kif ġej: “ħamrija fformata mill-akkumulazzjoni fuq perjodu twil ta’ żmien ta’ materja organika bħall-fdalijiet tal-pjanti”. Il-ħamrija tal-pit ġeneralment tkun mifqugħa bl-ilma jew mgħarrqa matul is-sena kollha, sakemm ma tiġix skulata. Skont Wahyunto u Suryadiputra (2008), min-naħa tagħhom, l-atlasijiet tal-pit ikkompilaw data minn varjetà ta’ sorsi li primarjament użaw immaġini (data bis-satellita, bir-radar u b’fotografija mill-ajru), kif ukoll stħarriġ u mmappjar tal-ħamrija, sabiex jimmappjaw id-distribuzzjoni tal-pit. Għall-Malasja, intuża pit mill-Arkivju Diġitali Ewropew ta’ Mapep tal-Ħamrija (Selvaradjou et al. 2005). Saret analiżi speċifika għad-deforestazzjoni mill-espansjoni taż-żejt tal-palm fil-ħamrija tal-pit minħabba l-importanza tal-pit fl-użu ġenerali tal-art ta’ din l-għalla ta’ bijokarburanti u fl-impronta tal-GHG. Bl-użu ta’ data dwar l-espansjoni taż-żejt tal-palm industrijali minn Miettinen et al. 2016, ġie stmat it-telf tal-kopertura tal-erja tas-siġar li seħħ qabel is-sena tal-espansjoni magħrufa taż-żejt tal-palm mill-2008 sal-2015. Data dwar l-Emissjonijiet ta’ GHG L-emissjonijiet mid-deforestazzjoni mis-sena 2008 kienu stmati bħala t-telf tal-karbonju mir-raggruppament ta’ bijomassa tal-wiċċ. L-emissjonijiet huma espressi f’unitajiet ta’ megatunnellati ta’ dijossidu tal-karbonju (Mt CO2). L-emissjonijiet mit-telf tal-bijomassa tal-wiċċ ġew ikkalkolati permezz tas-sovrapostazzjoni tal-mappa tat-telf tal-kopertura tas-siġar (mill-2008 sal-2015) b’mappa tal-bijomassa tal-injam ħaj tal-wiċċ fis-sena 2000. Il-mappa tal-bijomassa, prodotta mill-Woods Hole Research Center u derivata minn osservazzjonijiet bis-satellita u mill-art, hija disponibbli fuq Global Forest Watch. It-telf kollu tal-bijomassa kien assunt bħala emissjonijiet “impenjati” fl-atmosfera mal-ikklerjar, għalkemm hemm perjodi latenti assoċjati ma’ xi kawżi ta’ telf tas-siġar. L-emissjonijiet huma estimi “grossi” aktar milli stimi “netti”, jiġifieri l-użu tal-art wara l-ikklerjar, u l-valur tal-karbonju assoċjat miegħu, ma kinux ikkunsidrati. Il-frazzjoni tal-karbonju tal-bijomassa tal-wiċċ kienet assunta li hija 0.5 (IPCC 2003) u l-karbonju kien ikkonvertit għal dijossidu tal-karbonju bl-użu ta’ fattur ta ’konverżjoni ta’ 44/12, jew 3.67. Wieħed mill-vantaġġi li tintuża mappa tal-bijomassa tal-foresta bbażata fuq pixels b’valuri kontinwi, minflok jiġu assenjati valuri kategoriċi ta’ ħażna tal-karbonju għal tipi differenti ta’ kopertura tal-art (eż., foresti, arbuxelli, valuri tal-Livell 1 tal-IPCC, eċċ.) huwa li d-data li tintuża għall-istima tat-telf tal-bijomassa hija kompletament indipendenti mill-għażla tal-mappa tal-kopertura tal-art użata sabiex tiġi stmata l-bidla fil-kopertura tal-art. L-emissjonijiet assoċjati ma’ raggruppamenti oħrajn tal-karbonju, bħall-bijomassa taħt l-art (għeruq), l-injam mejjet, il-mifrex u l-karbonju tal-ħamrija, inkluż id-dekompożizzjoni tal-pit jew nirien, ġew esklużi mill-analiżi. Firxa tal-Analiżi Il-firxa tal-analiżi globali ġiet definita permezz ta’ sovrapostazzjoni tal-mappa tad-deforestazzjoni xprunata minn komoditajiet (Curtis et al. 2018) mal-għelejjel ta’ interess rilevanti għall-bijokarburanti (żejt tal-palm, ġewż tal-Indi, qamħ, lift, qamħirrum, fażola tas-sojja, pitrava ħelwa, ġirasol u kannamiela). Fl-analiżi ġew ikkunsidrati biss dawk il-pixels li kienu inklużi f’waħda mid-disa’ għelejjel ta’ interess u li kienu jmissu l-klassi tad-deforestazzjoni xprunata minn komoditajiet. Mudell ta’ Allokazzjoni tal-Għelejjel Id-deforestazzjoni u l-emissjonijiet totali fi ħdan pixel partikolari ta’ kilometru wieħed ġew allokati għal għelejjel ta’ bijokarburanti differenti ta’ interess abbażi tal-proporzjon ta’ kull għalla preżenti fil-pixel (“Għalla X”, eż. sojja) relattiv għall-erja totali ta’ art agrikola fil-pixel, definita hawnhekk bħala s-somma ta’ raba’ u mergħat. B’dan il-mod, il-kontribuzzjoni relattiva ta’ kull għalla ta’ bijokarburanti għall-impronta agrikola totali tal-pixel serviet bħala l-bażi għall-allokazzjoni tad-deforestazzjoni assoċjata magħha u l-impronta tal-emissjonijiet ta’ GHG. Minħabba li ma kinitx faċilment disponibbli mappa waħda, globalment konsistenti u aġġornata ta’ art agrikola diżaggregata skont it-tip ta’ għalla, aħna applikajna proċess f’żewġ stadji sabiex napprossimaw ir-rwol relattiv ta’ kull għalla ta’ bijokarburanti ta’ interess fid-deforestazzjoni u l-emissjonijiet f’post partikolari (Ek. 1). Fl-ewwel pass, aħna użajna data dwar l-għelejjel għall-aktar sena riċenti disponibbli (MapSPAM, Sena 2005) sabiex nikkalkolaw il-proporzjon ta’ Għalla X għar-raba’ totali fi ħdan pixel. Fit-tieni pass, aħna użajna d-data ta’ EarthStat (Sena 2000) sabiex nikkalkolaw il-proporzjon ta’ raba’ totali għall-mergħa+raba’ totali fi ħdan pixel. (Intużat id-data ta’ EarthStat minħabba li l-MapSPAM ma tinkludix mapep ta’ mergħat u l-espansjoni tal-mergħat għandha wkoll rwol fid-dinamika tad-deforestazzjoni). Il-kombinazzjoni ta’ dawn iż-żewġ passi għamlitha possibbli li tiġi approssimata l-kontribuzzjoni relattiva tal-Għalla X għall-impronta agrikola totali fi ħdan pixel partikolari, għalkemm bl-użu ta’ sorsi ta’ data differenti minn perjodi ta’ żmien differenti. Ekwazzjoni 1: Kalkoli Finali Wara li nħolqu l-mapep tal-allokazzjoni tal-għelejjel għal kull għalla ta’ bijokarburanti ta’ interess, aħna mmultiplikajna d-deforestazzjoni totali u l-emissjonijiet ta’ GHG bil-proporzjon ta’ Għalla X f’kull pixel ta’ kilometru wieħed u kkalkolajna l-istatistika sommarja globali diżaggregata bid-deforestazzjoni u l-emissjonijiet li jseħħu fuq art b’densità ta’ kopertura tas-siġar ta’ aktar minn 30 fil-mija u fuq art b’densità ta’ kopertura tas-siġar ta’ 10-30 %.